Sakura

ialah nama bahasa Jepun yang dipakai kepada pokok-pokok hiasan ceri spesies Prunus serrulata serta kelopak-kelopak bunganya. Buah (dikenali sebagai ) muncul daripada sebuah spesies pokok yang berbeza. Selain itu, sakura juga merupakan nama yang seringkali digunakan masyarakat Jepun.

 Sejarah 
Sakura merupakan tumbuhan yang asli di Banjaran Himalaya, Bengal Utara (kini Bangladesh) dan di Asia timur seperti China, Jepun dan Korea Selatan. Jepun mempunyai jenis sakura yang berbeza=beza; lebih daripada 305 jenis boleh ditemui di sana. Kebanyakan daripada mereka telah dikacukkan secara tiruan atau dicantumkan oleh orang Jepun hortikultur berabad yang lalu.

 Pesta Melihat Bunga 

Dalam Tempoh Heian (794-1911), orang-orang Jepun telah mengikuti banyak amalan dari China, antaranya fenomena sosial pesta melihat bunga (hanami: 花見), di mana keluarga Maharaja, penyajak-penyajak, penyanyi-penyanyi, dan bangsawan-bangsawan yang lain akan berkumpul dan berpesta di bawah bunga sakura. Pesta pertama yang pernah direkodkan berlangsung di Taman Shinsen-en Kyoto pada tahun 812. Di China, pokok ume "plum" (sebenarnya merupakan spesies pokok aprikot) yang seringkali menjadi simbol kebanggaan, namun bagaimanapun menjelang ketibaab pertengahan abad kesembilan, bunga sakura telah menggantikan pokok plum tersebut sebagai spesies yang diminati di Jepun.

Setiap tahun, Agensi Kajicuaca Jepun dan orang awam mengesan sesuatu yang digelar sakura zensen sambil ia bergerak ke arah kepulauan utara dengan kedatangan musim panas menerusi ramalan waktu malam mengikuti segmen-segmen cuaca daripada program berita. Kemekaran bunga-bunga ini bermula di Okinawa pada Januari dan lazimnya mendekati Kyoto dan Tokyo pada akhir bulan Mac atau permulaan bulan April. Kemudian ia bergerak ke altitud yang lebih tinggi, hingga ke Hokkaidō beberapa minggu kemudian. Masyarakat Jepun mengambil sepenuh perhatian mereka pada ramalan-ramalan cuaca ini dan berkumpul dalam kelompok besar di taman-taman, makam-makam dan kuil-kuil, bersama-sama keluarga dan rakan-rakan untuk mengadakan pesta melihat bunga. Pesta-pesta Hanami menjayakan kecantikan bunga sakura dan bagi mereka yang lain pula, pesta tersebut merupakan satu peluang untuk beristirahat dan menikmati pemandangan. Budaya pesta hanami ini dapat dikesan kembali berbad-abad yang lalu di Jepun: sejarah abad kelapan iaitu Nihon Shoki]] (日本書紀) merekodkan pesta-pesta hanami pernah diadakan seawal abad ketiga CE.

Kebanyakan sekolah Jepun dan bangunan awam mempunyai pokok-pokok sakura ditanam disekitar kawasan mereka. Disebabkan tahun fiskal dan sekolah bermula pada bulan April, di kebanyakan kawasan di Honshū, hari pertama sekolah atau kerja berlaku serentak dengan musim sakura.

 Galeri 

 Lihat juga 
 Prunus
 Kigo: perbincangan peranan sakura dalam Puisi Jepun 
 Mono no aware

 Rujukan 

 Pautan luar 
 Vancouver Sakura Diary, Gambar pelbagai jenis bunga sakura.
 Pesta Musim Bunga Yeuoido di Seoul
 Sakura di Kyoto 
 Subaru Cherry Blossom Festival of Greater Philadelphia, Maklumat tentang pokok sakura dan Pesta Bunga Sakura Philadelphia.
 Galeri Sakura Daripada Tokyo & Kyoto
 Galeri Gambar Bunga Sakura  Sakura dari Kyoto, Tokyo, Miyajima dan kawasan-kawasan di sekitar Jepun
 Galeri Gambar Bunga Sakura di Washington DC
 Kawasan Bunga Sakura di Japan

Kategori:Ceri
Kategori:Rosaceae
Kategori:Lambang kebangsaan Jepun
Kategori:Bunga

fi:Kirsikat